ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
தில்லி தலைநகர்ப் பகுதியில் சமீபத்தில் ஏற்பட்ட நிலநடுக்கம், பெரியஅளவிலான நிலநடுக்கத்திற்கு அறிகுறி அல்ல, எனினும் வலிமையானநிலநடுக்க வாய்ப்பையும் மறுப்பதற்கில்லை: வாடியா இமயமலை நிலவியல் ஆய்வு நிறுவனம்
தில்லி தலைநகர்ப் பகுதியில் சமீபத்தில் ஏற்பட்ட தொடர் நிலநடுக்கம், தலைநகர்ப் பகுதியில் வழக்கத்திற்கு மாறானது அல்ல என்றும், இப்பகுதியில் உருவாகியுள்ள திரிபு ஆற்றலின் வெளிப்பாடு என்றும், மத்திய அறிவியல் மற்றும் தொழில்நுட்பத்துறையின் கட்டுப்பாட்டில் உள்ள தன்னாட்சி அமைப்பான வாடியா இமயமலை நிலவியல் ஆய்வு நிறுவனம் தெரிவித்துள்ளது.
நில அதிர்வு கட்டமைப்பு சரியாக உள்ளதால், தில்லி தலைநகர்ப் பகுதியில் தற்போது ஏற்பட்ட குறுகிய நிலநடுக்கம் முதல் சிறிய அளவிலான நிலநடுக்கம் வரை பதிவு செய்ய முடியும் என்றும் அந்த அமைப்பு கூறியுள்ளது.
நிலநடுக்கம், எங்கே, எப்போது, எந்த அளவு ஆற்றல் வாய்ந்தது என்பதை, தெளிவாக அறிந்துகொள்ள முடியாவிட்டாலும், கடந்த கால நில அதிர்வுகள், திரிபு மதிப்பீடுகள் போன்றவை மூலம், இப்பகுதியில் ஏற்படக்கூடிய பாதிப்பை உணர முடிகிறது. தில்லி தலைநகர்ப் பகுதி, இரண்டாவது அதிக நிலநடுக்க பாதிப்புக்கு ஆளாகக் கூடிய -ல் பகுதியாக அடையாளம் காணப்பட்டுள்ளதால், சில நேரங்களில், இதுபோன்ற பகுதிகளில் எந்த சலனமும் இன்றி காணப்படுவதுடன், பெரிய நிலநடுக்கத்திற்கு அறிகுறி இல்லாத, சிறிய அளவிலான நிலநடுக்கமோ அல்லது எந்தவித அறிகுறியும் இல்லாமல் திடீரென பெரிய அளவிலான நிலநடுக்கம் ஏற்படக்கூடும். தில்லி தலைநகர்ப் பகுதியில் உள்ள 14 சிறிய அளவிலான நிலநடுக்கப் பகுதிகளில், 29 மே அன்று ரோத்தக் பகுதியில் ரிக்டர் அளவில் 4.6 அளவிற்கு நிலநடுக்கம் பதிவாகியுள்ளது.
----
(Visitor Counter : 166
பிரதமர் அலுவலகம்
இந்திய ரிசர்வ் வங்கி மேற்கொள்ளவுள்ள நடவடிக்கைகள் பற்றி இன்று வெளியிட்டுள்ள அறிவிப்புக்கு பிரதமர் பாராட்டு; இது பணப்புழக்கத்தை அதிகரித்து, கடனுதவி வழங்குவதையும் அதிகரிக்கும் என்கிறார் பிரதமர்
இந்திய ரிசர்வ் வங்கி இன்று வெளியிட்டுள்ள அறிவிப்புகளை பிரதமர் திரு நரேந்திர மோடி பாராட்டியுள்ளார். இந்த நடவடிக்கைகள் பணப்புழக்கத்தை அதிகரித்து, கடனுதவி வழங்குவதையும் அதிகரிக்கும் என்று அவர் கூறியுள்ளார்.
பிரதமர் தனது ட்விட்டர் பதிவில், ”இந்திய ரிசர்வ் வங்கி இன்று வெளியிட்டுள்ள அறிவிப்புகள், பணப்புழக்கத்தை பெருமளவு அதிகரித்து, கடனுதவி வழங்குவதையும் அதிகரிக்கும். இந்த நடவடிக்கைகள், நமது சிறுவணிகர்கள், சிறுகுறு தொழில் செய்பவர்கள், விவசாயிகள் மற்றும் ஏழைகளுக்கு பயனளிக்கும். மாநில அரசுகளுக்கு உதவும்” என்று தெரிவித்துள்ளார்.
தொழிலாளர் மற்றும் வேலைவாய்ப்பு அமைச்சகம்
பிரதமரின் கரீப் கல்யாண் திட்டப்படி, இபிஎப், இபிஎஸ் சந்தாதாரர்களின் கணக்குகளுக்கு நிவாரணம் செலுத்தும் ஆன்லைன் முறையை ஊழியர் வருங்கால வைப்பு நிதி அமைப்பு அமல்படுத்தியுள்ளது
கோவிட்-19 தொற்றுக்கு எதிரான போராட்டத்தில், ஏழைகளுக்கு உதவ, மார்ச் 26ம் தேதி அன்று பிரதமர் கரீப் கல்யாண் திட்டத்தின்படி, நிவாரண உதவிகளை மத்திய அரசு அறிவித்தது. இதன்படி, மத்திய தொழிலாளர் நல அமைச்சகத்தின் கீழ் இயங்கும் சட்டபூர்வ அமைப்பான, ஊழியர் வருங்கால வைப்பு நிதி அமைப்பான இபிஎப்ஓ, தனது சந்தாதாரர்களின் ஊழியர் வருங்கால வைப்புநிதி , ஊழியர் ஓய்வூதிய நிதி திட்டம்  ஆகிய கணக்குகளில் உதவி நிதியை செலுத்துவதற்கான ஆன்லைன் முறையை அறிமுகப் படுத்தியுள்ளது.
இதன்படி, அரசு அறிவித்துள்ள நிவாரணத்தைப் பெற விரும்பும் தகுதி வாய்ந்த அமைப்புகள், நிறுவனங்கள், மின்னணு முறையில் கணக்குகளைத் தாக்கல் செய்யலாம். வேலை வழங்கும் நிறுவனங்கள் மற்றும் ஊழியர்கள் செலுத்த வேண்டிய நிலுவைத் தொகை இதன் மூலம் தெரிய வரும். தனித்துவ கணக்கு எண்ணில் பங்களிக்கும், மாதம் ரூ. 15,000க்கு குறைவாக சம்பளம் பெறும் இபிஎப் உறுப்பினர்கள், ஏற்கனவே, 100 ஊழியர்கள் வரை பணியமர்த்தி, அதில் 90%க்கு மேல் ரூ.15000க்கும் குறைவாக சம்பளம் பெறுபவர்களைக் கொண்ட நிறுவனங்கள் மற்றும் தொழிற்சாலைகளில் பணி புரிந்திருந்த போதிலும், அவர்களது இபிஎப், இபிஎஸ்  கணக்குகளில் மத்திய அரசால் 3 மாதங்களுக்கு நிவாரண உதவி செலுத்தப்படும். இதன் மூலம், சுமார் 79 லட்சம் சந்தாதாரர்கள் மற்றும் சுமார் 3.8 லட்சம் நிறுவனங்கள் பயனடையும் என எதிர்பார்க்கப்படுகிறது. 3 மாத காலத்தில், ரூ.4800 கோடி மானியம் வழங்கப்படும் என மதிப்பிடப்பட்டுள்ளது.
கோவிட்-19 தொற்றுக்கு எதிரான போராட்டத்தில், ஏழைகளுக்கு உதவும் பிரதமர் கரீப் கல்யாண் திட்டத்தை மத்திய அரசு தொடங்கியது. இந்தச் சலுகைத் திட்டம், குறைந்த சம்பளம் பெறுவோர், தகுதி வாய்ந்த இபிஎப் செலுத்தும் நிறுவனங்களுக்கு ஏற்படும் இடையூறுக்கு உதவும் நோக்கத்தில் செயல் படுத்தப்படுகிறது.
இபிஎப்ஓ நிறுவன வலைதளத்தின் முகப்பு பக்கத்தில் உள்ள TAB “COVID-19” என்ற தலைப்பின் கீழ் இந்தத் திட்டத்தின் கூடுதல் விவரங்களைப் பற்றி தெரிந்து கொள்ளலாம்.
குடியரசுத் துணைத் தலைவர் செயலகம்
கோவாவில் உள்ள ஆதரவற்ற பெண் குழந்தைகளுக்கான இல்லத்தை குடியரசு துணைத் தலைவர் பார்வையிட்டார்
கோவாவில் பனாஜியில் இருந்து 40 கி.மீ தொலைவில் இருக்கும் போன்டாவில் உள்ள மாத்ருச்சாயா ஆதரவற்ற பெண் குழந்தைகளுக்கான இல்லத்தை குடியரசு துணைத் தலைவர் திரு எம் வெங்கையா நாயுடு தமது மனைவி திருமதி உஷா நாயுடுவுடன் பார்வையிட்டார்.
அவர்களது மகளும் சுவர்ண பாரத அறக்கட்டளையின் நிர்வாக அறங்காவலருமான திருமதி தீபா வெங்கட் மற்றும் இதர குடும்ப உறுப்பினர்கள் உடனிருந்தனர்.
திரு நாயுடு மற்றும் திருமதி உஷா நாயுடுவுக்கு மாத்ருச்சாயா இல்லம் சுற்றிக்காட்டப்பட்டு, ஆதரவற்ற பெண் குழந்தைகளின் நலனுக்காக அது எடுத்து வரும் நடவடிக்கைகள் குறித்து விளக்கப்பட்டது.
மாத்ருச்சாயா அறக்கட்டளை உறுப்பினர்களின் சேவைகளை பாராட்டிய குடியரசு துணைத் தலைவர், சேவையின் மூலமே ஒருவருக்கு திருப்தி கிடைக்கும் என்று கூறினார்.
சுவர்ண பாரத அறக்கட்டளையுடனான தமது உறவை குறித்து பேசிய அவர், அங்கிருக்கும் குழந்தைகளுடன் உரையாடும் போதெல்லாம் தனக்கு உத்வேகம் கிடைப்பதாகக் கூறினார். பெருநிறுவனங்கள் தங்களது பெருநிறுவன சமூகப் பொறுப்பின் கீழ் அரசு சாரா சேவை அமைப்புகளுக்கு ஆதரவு அளிக்க வேண்டும் என்று அவர் கேட்டுக்கொண்டார்.
கொவிட்-19 தடுப்பு மருந்தை உருவாக்கியதற்காக கொவிட் வீரர்கள் மற்றும் விஞ்ஞானிகளின் தன்னலமில்லாத சேவையை குடியரசு துணைத் தலைவர் பாராட்டினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1689124
------
(Visitor Counter : 81
தேர்தல் ஆணையம்
திரு. பிரணாப் முகர்ஜி மறைவுக்கு தேர்தல் ஆணையம் இரங்கல்
முன்னாள் குடியரசுத் தலைவர் திரு.பிரணாப் முகர்ஜி மறைவுக்கு இந்திய தேர்தல் ஆணையம் ஆழ்ந்த இரங்கலைத் தெரிவித்துள்ளது.
இதுகுறித்து துயரத்தை வெளியிட்டுள்ள ,தலைமைத் தேர்தல் ஆணையர் திரு. சுனில் அரோரா, ‘’ அவரது மறைவின் மூலம், நாடு அனைவராலும் மதிக்கப்பட்ட கற்றறிந்த அறிஞர் மற்றும் பொருளாதார, அரசியல் சாசன, வரலாற்று விவகாரத்தில் அறிவுக் களஞ்சியமாகத் திகழ்ந்த ராஜரிஷியை இழந்துவிட்டது’’என்று கூறியுள்ளார்.
தேர்தல் ஆணையத்துடன் திரு. பிரணாப் முகர்ஜிக்கு இருந்த குறிப்பிடத்தக்க தொடர்பு பற்றி குறிப்பிட்டுள்ள தலைமைத் தேர்தல் ஆணையர் திரு.அரோரா, உடல் நலக்குறைவால் பாதிக்கப்பட்டிருந்த போதிலும், தேர்தல் ஆணையத்தின் அழைப்பை ஏற்று, திரு. பிரணாப் முகர்ஜி, தேர்தல் ஆணையம் 2020 ஜனவரி 23-ஆம் தேதி ஏற்பாடு செய்திருந்த சுகுமார் சென் முதலாவது நினைவு சொற்பொழிவு நிகழ்ச்சியில் கலந்து கொண்டு உரை நிகழ்த்தியதை நினைவு கூர்ந்துள்ளார். அதேபோல, குடியரசுத் தலைவராக அவர் இருந்தபோது, 2016,2017-ஆம் ஆண்டுகளில் தேர்தல் ஆணையத்தின் தேசிய வாக்காளர் தினத்தையொட்டி உரை நிகழ்த்தியதையும் திரு.அரோரா குறிப்பிட்டுள்ளார்.
‘’ ஈடு செய்ய முடியாத இழப்பைத் தாங்கும் வலிமையை அவரது குடும்பத்தினருக்குக் கடவுள் வழங்கட்டும் ‘’ என திரு.அரோரா கூறியுள்ளார்.
பாதுகாப்பு அமைச்சகம்
எதிர்கால மோதல்களில் நமது போர் தத்துவத்தை சீர்குலைக்கும் தொழில்நுட்பங்களின் தாக்கம் குறித்த கருத்தரங்கை இந்திய இராணுவம் ஏற்பாடு செய்கிறது
எதிரிகளுடனான போர் மற்றும் சீர்குலைக்கும் தொழில்நுட்பங்களில் புதிய களங்கள் தோன்றியதால் போர்முனை ஒரு கடலளவு மாற்றத்திற்கு ஆளாகியுள்ளது. தற்போது ஒரு தொழில்நுட்ப சுனாமி நடைபெற்று வருகிறது, இது எதிர்காலத்தில் போர்களில் எதிர்த்துப் போராடுவதற்கு போராளிகளின் வியூகத்தை மறுசீரமைக்கவும் மறுகட்டமைக்கவும், கட்டாயப்படுத்தும் நிலைக்குத் தள்ளும். சீர்குலைக்கும் தொழில்நுட்பங்களின் தாக்கத்தின் பல்வேறு அம்சங்களை நிவர்த்தி செய்வதற்காக, “எதிர்கால மோதல்களில் நமது சண்டை தத்துவத்தை சீர்குலைக்கும் தொழில்நுட்பங்களின் தாக்கம்” என்ற கருத்தரங்கு பாதுகாப்பு மற்றும் திட்டக் கருத்தரங்கு 2020இன் ஒரு பகுதியாக இராணுவப் போர்க் கல்லூரியில், இராணுவத் தலைமையகத்தில் 24 முதல் 25 ஆகஸ்ட் 2020 அன்று ஏற்பாடு செய்யப்பட்டது. கோவிட்-19 கட்டுப்பாடுகள் காரணமாக நிகழ்வு இணையக் கருத்தரங்காக நாடு முழுவதும் சுமார் 54 இடங்களில், 82 வெளியிடங்களிலும் இது நடத்தப்பட்டது.
கருத்தரங்கின் குழு உறுப்பினர்கள், பொருள் சார்ந்த வல்லுநர்களையும் உள்ளடக்கியிருந்தது ’இதில் இராணுவம், தொழில்நுட்ப வல்லுநர்கள், கல்வியாளர்கள் மற்றும் வல்லுநர்களின் ஸ்பெக்ட்ரம் முழுவதிலும் உள்ள பேச்சாளர்கள் சம்பந்தப்பட்ட கருப்பொருள்களைப் பற்றி விரிவாகச் சிந்திக்கவும், யோசனைகளை ஆவணப்படுத்தவும் அவற்றை முறையான ஆவணங்கள் மற்றும் கோட்பாடுகளாக உருவாக்குவது குறித்தும் விவாதித்தனர். GOC-in-C, ARTRAC லெப்டினன்ட் ஜெனரல் ராஜ் சுக்லா, கூர்மையான மற்றும் விவாதத்தின் முக்கிய குறிப்புகளுடன் கருத்தரங்கைத் தொடங்கினார். கிளவுட் கம்ப்யூட்டிங், செயற்கை நுண்ணறிவு , ஆக்மென்ட் ரியாலிட்டி / விர்ச்சுவல் ரியாலிட்டி , ரோபாட்டிக்ஸ், பெரிய தரவுப் பகுப்பாய்வு, சைபர், சிறிய செயற்கைகோள், 5 ஜி / 6 ஜி, குவாண்டம் கம்ப்யூட்டிங் மற்றும் சைபர் வார்ஃபேர் போன்ற சீர்குலைக்கும் தொழில்நுட்பங்கள் குறித்து அப்போது பேசப்பட்டது. கருத்தரங்கு இந்திய இராணுவத்திற்கான தேசிய முக்கியத்துவம் வாய்ந்த கோட்பாட்டு மற்றும் திட்டப் பிரச்சினைகள் குறித்த ஒரு சிறந்த குழுவாக இருந்தது, இதன் விளைவாக சிக்கலான கருப்பொருள்கள் பற்றிய நுண்ணறிவு குறித்து இடம் பெற்றிருந்தது.
இவ்வளவு பெரிய அளவில் இந்த வகையான முதல் இணையக் கருத்தரங்கிற்கான, முன்முயற்சி இது என்றும், கருத்தரங்கை வெற்றிகரமாக நடத்தியது குறித்து COAS, இராணுவப் போர்க் கல்லூரியைப் பாராட்டியது.
ஊரக வளர்ச்சி அமைச்சகம்
புதுப்பிக்கப்பட்ட பிரதமரின் கிராம வீட்டு வசதி திட்டம்
மக்களவையில் கேள்வி ஒன்றுக்கு மத்திய ஊரக மேம்பாட்டுத்துறை இணையமைச்சர் சாத்வி நிரஞ்சன் ஜோதி எழுத்துபூர்வமாக தாக்கல் செய்த பதிலில் கூறியதாவது:
ஊரக பகுதிகளில் உள்ள அனைவருக்கும் வீடுகள் என்ற இலக்கை அடைவதற்காக பிரதமரின் கிராம வீட்டு வசதி திட்டத்தை ஊரக மேம்பாட்டு அமைச்சகம் கடந்த 2016ம் ஆண்டு ஏப்ரல் 1ம் தேதி முதல் அமல்படுத்தி வருகிறது. இதன் மூலம் கிராமங்களில் தகுதியான பயனாளிகளுக்கு நிதியுதவி அளிக்கப்படுகிறது. 2024ம் ஆண்டு மார்ச் மாதத்துக்குள், அடிப்படை வசதிகளுடன் 2.95 கோடி தரமான வீடுகள் கட்டி கொடுக்க இலக்கு நிர்ணயிக்கப்பட்டுள்ளது.
இந்த மொத்த இலக்கில் 2.60 கோடி வீடுகள்  மாநிலங்கள் மற்றும் யூனியன் பிரதேசங்களுக்கு ஒதுக்கீடு செய்யப்பட்டுள்ளன. 2.28 கோடி பயனாளிகளுக்கும் மாநிலங்கள்/யூனியன் பிரதேசங்களால் வீடுகள் வழங்கப்பட்டுள்ளன. 2022 மார்ச் 23ம் தேதி வரை, 1.76 கோடி வீடுகள் கட்டி முடிக்கப்பட்டுள்ளன.
வீடுகளை விரைந்து கட்டிமுடிக்க, மத்திய ஊரக மேம்பாட்டு அமைச்சகம் பல நடவடிக்கைகளை எடுத்து வருகிறது. பிரதமரின் கிராம வீட்டு வசதி திட்டத்தை அமல்படுத்துவதில் உள்ள இடையூறுகளை மத்திய அரசு அடையாளம் கண்டு அதை சரி செய்வதற்கு பல நடவடிக்கைகளை எடுத்து வருகிறது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1810969
நித்தி ஆயோக்
தெற்கு-தெற்கு புதுமைகள் தளத்தின் கீழ் முதல் வேளாண் தொழில்நுட்ப கூட்டமைப்பை எய்ம், நிதி ஆயோக் மற்றும் யுஎன்சிடிஎஃப் அறிவித்தன
பெருந்தொற்றுக்குப் பிந்தைய சவால்களை ஆசியா மற்றும் ஆப்பிரிக்கா முழுவதும் உள்ள சிறு விவசாயிகள் எதிர்கொள்ள உதவுவதை நோக்கமாகக் கொண்ட புதுமையான வேளாண் தொழில்நுட்பத் திட்டத்திற்காக முதல் அக்ரிடெக் சவால் கூட்டமைப்பை அடல் இன்னோவேஷன் மிஷன் , நிதி ஆயோக் மற்றும் ஐக்கிய நாடுகளின் மூலதன மேம்பாட்டு நிதியம்  ஆகியவை உருவாக்கியுள்ளன. டிசம்பர் 21, 2021 அன்று இந்த நிகழ்வு நடைபெற்றது.
யுஎன்சிடிஎஃப், பில் & மெலிண்டா கேட்ஸ் ஃபவுண்டேஷன் மற்றும் ராபோ ஃபவுண்டேஷன் ஆகியவற்றுடன் இணைந்து புதுமைகள், நுண்ணறிவு மற்றும் முதலீடுகளின் எல்லை தாண்டிய பரிமாற்றத்தை செயல்படுத்த தெற்கு-தெற்கு தளத்தை இந்த ஆண்டு ஜூலையில் எய்ம் மற்றும் நிதி ஆயோக் அறிமுகப்படுத்தின.
இந்தியா, இந்தோனேசியா, மலாவி, மலேசியா, கென்யா, உகாண்டா, ஜாம்பியா ஆகிய இடங்களில் உள்ள வளர்ந்து வரும் சந்தைகளில்
இந்த தளத்தின் மூலம் எல்லை தாண்டிய ஒத்துழைப்பு உருவாக்கப்படும்.
வேளாண் தொழில்நுட்ப துறையை சேர்ந்த புதுமையாளர்களின் கண்டுபிடிப்புக்களை சர்வதேச சந்தைகளில் விரிவாக்கம் செய்வதற்காக இத்திட்டத்தின் கீழ் விண்ணப்பங்கள் வரவேற்கப்பட்டன. மொத்தம் 100 விண்ணப்பங்கள் பெறப்பட்ட நிலையில், அவற்றிலிருந்து 10 உயர் வளர்ச்சி கண்டுபிடிப்பாளர்கள் தேர்ந்தெடுக்கப்பட்டுள்ளனர்.
கூட்டமைப்பை அறிமுகப்படுத்தும் காணொலி கூட்டத்தில் பேசிய நிதி ஆயோக் துணைத் தலைவர் டாக்டர் ராஜீவ் குமார், “இந்தியாவில், 50%-க்கும் அதிகமான மக்கள் விவசாயத்தை நம்பியுள்ளனர். மொத்த உள்நாட்டு உற்பத்தியில் 15-18% பங்களிப்பை விவசாயம் வழங்குகிறது. விவசாயம் என்பது மக்களை உணர்ச்சிப்பூர்வமாக ஈர்க்கும் ஒரு துறையாக இருப்பதால், அவற்றை மேம்படுத்தும் நடவடிக்கைகளை மேற்கொள்ள இந்திய முகமைகள் ஊக்கப்படுத்தப்படுகின்றன,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783776
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 4.11 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.41 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.11 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 25,968 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 2,417 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,79,485.
இந்தியாவில் கடந்த 24 மணி நேரத்தில் 1,946 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,60,806 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.91 கோடி  வாராந்திரத் தொற்று 1.01 சதவீதமாக உள்ளது. தினசரித் தொற்று விகிதம் 0.75 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1869044
நுகர்வோர் நலன், உணவு மற்றும் பொது விநியோகம் அமைச்சகம்
ஒரே நாடு ஒரே ரேஷன் அட்டை திட்டத்தில் தமிழ்நாடு, அருணாச்சல பிரதேசம் இன்று இணைந்தன
தமிழ்நாடு மற்றும் அருணாச்சல பிரதேசம் ஆகிய இன்னும் இரண்டு மாநிலங்கள் இன்று ஒரே நாடு ஒரே ரேஷன் அட்டை திட்டத்தில் இணைந்தன, இதன் மூலம், 28 மாநிலங்கள்/யூனியன் பிரதேசங்கள் தற்போது இத்திட்டத்தில் இணைந்துள்ளன.
தேசிய உணவு பாதுகாப்பு சட்டத்தின் கீழ் உள்ள அனைத்து தகுதியுடைய ரேசன் அட்டைதாரர்கள்/பயனாளிகளுக்கும் அவர்களுக்கு உரித்தான பொருள்களை நாட்டில் எங்கு வேண்டுமானாலும் பெற்றுக்கொள்ளும் வசதியை அளிப்பதற்காக ஒரே நாடு, ஒரே குடும்ப அட்டை திட்டத்தை செயல்படுத்துவது இந்திய அரசின் உணவு & பொது விநியோகத் துறையின் முக்கிய முன்னுரிமைகளில் ஒன்றாகும்.
இந்த திட்டத்தின் கீழ், மின்னணு விற்பனை முனையக் கருவியைப் பொருத்துவதன் மூலம் தகவல் தொழில்நுட்பம் சார்ந்த அமைப்பை நிறுவுவது, பயனாளிகளின் ஆதார் எண்களை அவர்களின் குடும்ப அட்டைகளோடு இணைப்பது மற்றும் மாநிலங்கள்/யூனியன் பிரதேசங்களில் உயிரி அடையாளத் தொழில்நுட்ப முறையைக் கொண்டு விற்பனை முனையக் கருவி பரிவர்த்தனைகளை செயல்படுத்துதல் ஆகியவற்றின் மூலம், குடும்பஅட்டைகளின் நாடு தழுவிய பெயர்வுத்திறன் வசதியின் துணையோடு அதிக அளவில் மானியங்கள் அளிக்கப்படும் உணவு தானியங்கள் விநியோகிக்கப்படுகிறது.
தற்சமயம், ஆந்திர பிரதேசம், பீகார், தாத்ரா & நாகர் ஹவேலி மற்றும் டாமன் & டையு, கோவா, குஜராத், ஹரியானா, ஹிமாச்சல் பிரதேசம், ஜம்மு & காஷ்மீர், ஜார்கண்ட், கேரளா, கர்நாடகா, மத்தியப் பிரதேசம், மகாராஷ்டிரா, மணிப்பூர், மிசோராம், நாகாலாந்து, ஒதிஷா, ராஜஸ்தான், பஞ்சாப், சிக்கிம், தெலங்கானா, திரிபுரா, உத்திர பிரதேசம், லட்சத்தீவுகள், லடாக் மற்றும் உத்திரகாண்ட் ஆகிய 24 மாநிலங்கள்/யூனியன் பிரதேசங்கள் இத்திட்டத்தில் இணைந்துள்ளன.
இதன் மூலம், குடும்ப அட்டைதாரரின் தேவையைப் பொருத்து முழுமையாகவோ அல்லது பகுதியாகவோ ரேசன் பெயர்வுத்திறனை இடம்பெயர் தொழிலாளர்கள் உள்ளிட்டோர் இந்த மாநிலங்களுக்குள் பயன்படுத்திக்கொள்ளலாம்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660672
ஜல்சக்தி அமைச்சகம்
ஊரக பகுதிகளில் கழிவுநீர் சுத்திகரிப்பு நிலையங்கள்
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
மத்திய மாசு கட்டுப்பாட்டு வாரியம் கடந்த மார்ச் மாதம் வெளியிட்ட அறிக்கைப்படி நகர்ப்புற பகுதிகளில் நாள் ஒன்றுக்கு 72,368 மில்லியன் லிட்டர் கழிவு நீர் வெளியேறுகிறது. இவற்றுக்கு முதல் நிலை மற்றும் இரண்டாம் நிலை நகரங்களில் நாள் ஒன்றுக்கு 31, 841 மில்லியன் லிட்டர் அளவு சுத்திகரிப்பு செய்யப்படுகிறது. மாநிலம் வாரியான கழிவு நீர் சுத்திகரிப்பு விவரம் கீழ்கண்ட இணைப்பில் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777268
தகவல் மற்றும் ஒலிபரப்பு அமைச்சகம்
கொரோனா காரணமாக பத்திரிகை தகவல் அலுவலக அதிகாரி திரு சஞ்சய் குமார் மறைவு
மூத்த இந்திய தகவல் தொடர்பு அதிகாரியான திரு சஞ்சய் குமார், கொவிட்-19 தொற்று காரணமாக இன்று காலை உயிரிழந்தார்.
தில்லியில் உள்ள ஜிடிபி மருத்துவமனையில் அவர் நேற்று அனுமதிக்கப்பட்டார்.
பத்திரிக்கை தகவல் அலுவலகத்தின் உதவி இயக்குநராக  பணியாற்றிய திரு சஞ்சய்குமார், மத்திய சமூக நீதி மற்றும் அதிகாரமளித்தல் அமைச்சகத்தின் விளம்பர அலுவல்களையும் கவனித்து வந்தார். மேலும் சுற்றுலா துறையின் விளம்பர நடவடிக்கைகளையும் கூடுதல் பொறுப்பாக அவர் கவனித்து வந்தார். தமது 34 ஆண்டுகால பணியில், மத்திய தகவல் மற்றும் ஒலிபரப்பு அமைச்சகத்தின் கீழ் இயங்கும் பத்திரிக்கை தகவல் அலுவலகத்தின் பல்வேறு விளம்பர பிரிவுகளில் அவர் சேவையாற்றியுள்ளார்.
மத்திய அமைச்சர் ஒருவரது தனிப்பட்ட அலுவலராகவும் அவர் பணியாற்றியுள்ளார். தேசிய கல்வி ஆராய்ச்சி மற்றும் பயிற்சி நிறுவனத்தின்  ஊடகப் பிரிவு அதிகாரியாகவும் திரு சஞ்சய் குமார் பணிபுரிந்துள்ளார். அவருக்கு மனைவியும், ஒரு மகனும் உள்ளனர்.
மத்திய தகவல் மற்றும் ஒலிபரப்பு அமைச்சகத்தின் மூத்த அதிகாரிகள் திரு சஞ்சய் குமாரின் மறைவிற்கு இரங்கல் தெரிவித்துள்ளனர்.
பொது சேவையில் அவரது அர்ப்பணிப்பு மற்றும் தொழில் நிபுணத்துவத்திற்காக திரு சஞ்சய் குமார் என்றும் நினைவு கூரப்படுவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714335
----
(Visitor Counter : 119
நித்தி ஆயோக்
2023 உலகளாவிய புத்தாக்க குறியீட்டில் இந்தியா 40 வது இடத்தைத் தக்கவைத்துள்ளது
உலக அறிவுசார் சொத்து அமைப்பு வெளியிட்டுள்ள 2023 உலகளாவிய புத்தாக்க குறியீட்டு தரவரிசையில் 132 பொருளாதாரங்களுள் இந்தியா 40 வது இடத்தைத் தக்க வைத்துக் கொண்டுள்ளது. உலகளாவிய புத்தாக்க குறியீட்டில்  2015-ஆம் ஆண்டில் 81 வது இடத்தில் இருந்த இந்தியா, 2023-ஆம் ஆண்டில் 40 வது இடத்திற்கு முன்னேறி உள்ளது. பெருந்தொற்றால் ஏற்பட்ட மோசமான நெருக்கடிக்கு எதிரான நமது போரில், புதிய கண்டுபிடிப்புகள் முன்னிலையில் இருந்து வருவதோடு, நாட்டின் மீள்திறனை இயக்குவதில் முக்கியமானதாகவும் இருக்கும் என்பது தற்சார்பு இந்தியாவிற்கான பிரதமரின் அழைப்பில் வெளிப்படுகிறது.
மகத்தான அறிவு மூலதனம், துடிப்பான புத்தொழில் சூழலியல் மற்றும் பொது மற்றும் தனியார் ஆராய்ச்சி நிறுவனங்களின் அற்புதமான பணிகள் முதலியவை ஜி.ஐ.ஐ தரவரிசையில் நிலையான முன்னேற்றத்தின் காரணிகளாகும். அறிவியல் மற்றும் தொழில்நுட்பத் துறை போன்ற அறிவியல் துறைகள் உள்பட அரசின் அனைத்துத் துறைகளும், உயிரி தொழில்நுட்பத்துறை, விண்வெளித் துறை, மற்றும் அணுசக்தித் துறை மற்றும் மின்னணு மற்றும் தகவல் தொழில்நுட்ப அமைச்சகம், தொலைத்தொடர்புத் துறை, வேளாண் ஆராய்ச்சி மற்றும் கல்வித் துறை மற்றும் சுகாதார ஆராய்ச்சித் துறை போன்ற துறைகளும் தேசிய புத்தாக்க சூழலியலை வளப்படுத்துவதில் முக்கியப் பங்கு வகிக்கின்றன. அடல் புத்தாக்க இயக்கம் இதில் மிக முக்கியப் பங்கு வகிக்கிறது.
மின்சார வாகனங்கள், உயிரி தொழில்நுட்பம், நானோ தொழில்நுட்பம், விண்வெளி, மாற்று எரிசக்தி ஆதாரங்கள் போன்ற பல்வேறு துறைகளில் கொள்கை அடிப்படையிலான கண்டுபிடிப்புகளை கொண்டு வருவதற்கான தேசிய முயற்சிகளை உகந்ததாக்குவதை உறுதி செய்வதற்காக நித்தி ஆயோக் அயராது உழைத்து வருகிறது. உலகெங்கிலும் உள்ள அரசுகள், அந்தந்த நாடுகளின் கண்டுபிடிப்புகளால் ஏற்படும் சமூக மற்றும் பொருளாதார மாற்றங்களை மதிப்பிடுவதற்கு ஜி.ஐ.ஐ ஒரு நம்பகமான கருவியாகும்.
புத்தாக்கம் சார்ந்த பொருளாதாரத்தை நோக்கிய இந்தியாவின் பயணத்தில் இந்திய தொழில் கூட்டமைப்பும்  ஒத்துழைத்து வருகிறது. இந்த ஆண்டு, சி.ஐ.ஐ மற்றும் உலக அறிவுசார் சொத்து அமைப்பு  ஆகியவற்றுடன் இணைந்து, 2023 செப்டம்பர் 29 அன்று ஜி.ஐ.ஐ 2023 இன் இந்திய அறிமுகத்தை நிதி ஆயோக் காணொலிக் காட்சி வாயிலாக நடத்துகிறது. இந்த தொடக்க விழாவில் நித்தி ஆயோக்கின் துணைத்தலைவர் திரு சுமன் பேரி, நிதி ஆயோக் உறுப்பினர் டாக்டர் வி.கே.சரஸ்வத், நித்தி ஆயோக்கின் தலைமை செயல் அதிகாரி திரு பி.வி.ஆர். சுப்ரமணியம், டபிள்யூ.ஐ.பி.ஓ தலைமை இயக்குநர் திரு டேரன் டாங் உள்ளிட்ட மூத்த பிரமுகர்கள் கலந்து கொள்கின்றனர்.
ரசாயனம் மற்றும் உரங்கள் அமைச்சகம்
530.10 மெட்ரிக் டன் மாலத்தியான் டெக்னிக்கல் பூச்சிக்கொல்லி மருந்து தயாரித்து எச்ஐஎல் சாதனை
மத்திய ரசாயனங்கள் மற்றும் உரங்கள் அமைச்சகம் வேதியியல் மற்றும் பெட்ரோ கெமிக்கல் துறையின் கீழ் செயல்படும் பொதுத்துறை நிறுவனமான இந்திய பூச்சிக்கொல்லிகள் லிமிடெட் நிறுவனம், முன் எப்போதும் இல்லாத வகையில் 2020-21-ம் நிதியாண்டின் முதல் இரண்டு காலாண்டில் மாலத்தியான் டெக்னிக்கல் பூச்சிக்கொல்லி மருந்தை அதிக அளவில் உற்பத்தி செய்து சாதனை மேற்கொண்டுள்ளது.
கொரோனோ பெருந்தொற்று கட்டுப்பாடுகளுக்கு இடையேயும், நடப்பு நிதி ஆண்டின் முதல் இரண்டு காலாண்டில் இந்த நிறுவனம் 530.10 மெட்ரிக் டன் அளவுக்கு மாலத்தியான் டெக்கனிக்கல் எனும் பூச்சி மருந்தை உற்பத்தி செய்துள்ளது. கடந்த நிதி ஆண்டில் இதே காலகட்டத்தில் 375.5 மெட்ரிக் டன் மட்டுமே தயாரிக்கப்பட்டது. இப்போதைய உற்பத்தி வளர்ச்சி என்பது 41 % ஆக அதிகரித்திருக்கிறது.
முதல் இரண்டு காலாண்டுகளில் மாலத்தியான் விற்பனையும் அதிக அளவுவுக்கு நடந்துள்ளது. மத்திய வேளாண் துறை அமைச்சகத்தின் வெட்டுக்கிளிகள் கட்டுப்பாட்டு திட்டம் மற்றும் தொற்று கட்டுப்படுத்தும் திட்டத்தின் கீழ் நாடு முழுவதும் உள்ள மாநகராட்சிகளுக்கு வழங்கப்பட்டுள்ளது. அரசாங்கத்தில் இருந்து அரசாங்கத்துக்கான தொடர்பு என்ற அடிப்படையில், மத்திய வெளியுறவுத்துறை அமைச்சகத்தின் கீழ் இதே காலகட்டத்தில் ஈரானுக்கு மாலத்தியான் டெக்கனிக்கல் மருந்தை இந்த நிறுவனம் ஏற்றுமதி செய்துள்ளது.
புத்திசாலித்தனமான இந்த சாதனையைப் புரிந்த இந்திய பூச்சிக்கொல்லிகள் லிமிடெட் நிறுவனத்தின் நிர்வாகத்துக்கு மத்திய ரசாயனம் மற்றும் உரங்கள் துறை அமைச்சர் திரு.டிவி. சதானந்த கவுடா பாராட்டுத்தெரிவித்தார் .
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666710
(Visitor Counter : 121
பிரதமர் அலுவலகம்
ரமலான் புனித மாதத்தின் தொடக்கத்தை ஒட்டி பிரதமர் மக்களுக்கு வாழ்த்துக்களைத் தெரிவித்தார்
ரமலான் புனித மாதத்தின் தொடக்கத்தை ஒட்டி பிரதமர் திரு. நரேந்திர மோடி அவர்கள் தனது வாழ்த்துக்களைத் தெரிவித்துக் கொண்டார்.
”ரமலான் வாழ்த்துக்கள்! உங்கள் ஒவ்வொருவரின் பாதுகாப்பு, நலன், வளம் ஆகியவற்றுக்காக நான் பிரார்த்திக்கிறேன். இந்தப் புனித மாதம் அன்பு, நல்லிணக்கம், கருணை ஆகியவற்றை பெருமளவில் கொண்டு வரட்டும். தற்போதைய கொரோனா வைரஸ் தாக்குதலுக்கு எதிரான போராட்டம் தீர்மானகரமான வெற்றியைப் பெறட்டும். நலமானதொரு உலகத்தை உருவாக்குவோம்!” என தனது வாழ்த்துச் செய்தியில் பிரதமர் குறிப்பிட்டிருக்கிறார்.
பிரதமர் அலுவலகம்
குடியரசு தினத்தை முன்னிட்டு நாட்டு மக்களுக்கு பிரதமர் வாழ்த்து
72-வது குடியரசு தினத்தை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“இந்திய மக்கள் அனைவருக்கும் இனிய குடியரசு தின நல்வாழ்த்துகள். ஜெய்ஹிந்த்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
நிதி அமைச்சகம்
அறிவிக்கை எண். 57/2020 – தீர்வைகள்  வெளியீடு
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14, துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி மத்திய நிதி அமைச்சகம் வெளியிட்டுள்ள, 2001 ஆகஸ்ட் 3-ம் தேதியிட்ட அறிவிக்கை எண். 36/2001 – தீர்வைகள்  –ல் மாற்றங்களைச் செய்துள்ளது. மேலும் அறிவிக்கை எண். 57/2020 – தீர்வைகள் -ஐ வெளியிட்டுள்ளது.
மேலும் விவரங்களுக்கு - https://pib.gov.in/PressReleasePage.aspx?PRID=1638868
குடியரசுத் தலைவர் செயலகம்
5-வது சர்வதேச அம்பேத்கர் மாநாட்டின் தொடக்க விழாவில் குடியரசுத்தலைவர் பங்கேற்பு
எஸ்.சி மற்றும் எஸ்.டி, சட்டமன்ற, நாடாளுமன்ற உறுப்பினர்கள் கூட்டமைப்பும், டாக்டர் அம்பேத்கர் வர்த்தக சபையும் இணைந்து ஏற்பாடு செய்திருந்த 5-வது சர்வதேச அம்பேத்கர் மாநாட்டை, குடியரசுத்தலைவர் திரு ராம் நாத் கோவிந்த், புதுதில்லியில் இன்று  தொடங்கி வைத்தார்.
நிகழ்ச்சியில் பேசிய குடியரசுத்தலைவர், இந்த மாநாட்டிற்கு ஏற்பாடு செய்ததற்காக எஸ்.சி மற்றும் எஸ்.டி, சட்டமன்ற, நாடாளுமன்ற உறுப்பினர்கள் கூட்டமைப்பிற்கு பாராட்டுத் தெரிவித்தார். இந்த அமைப்பு, சமூகம் மற்றும் பொருளாதார நீதி தொடர்பான பிரச்சினைகளை தொடர்ந்து சுட்டிக் காட்டி வருவதுடன் டாக்டர் அம்பேத்கர் சிந்தனைகளைப் பரப்புவதில் முக்கியப் பங்கு வகிப்பதாகவும் அவர் குறிப்பிட்டார். கல்வி, தொழில் முனைவு, புதுமைக் கண்டுபிடிப்பு மற்றும் பொருளாதார வளர்ச்சியுடன் அரசியல் சாசன உரிமைகள் குறித்து இந்த மாநாட்டில் கவனம் செலுத்தப்படுவதற்கும் அவர் மகிழ்ச்சி தெரிவித்தார்.
சமூகத்தின் தார்மீக மனசாட்சி குறித்து விழிப்புணர்வை ஏற்படுத்த வேண்டும் என பாபா சாஹேப் விரும்பியதாகவும் குடியரசுத்தலைவர் தெரிவித்தார்.
சட்டங்களால் மட்டும் உரிமைகளை பாதுகாத்துவிட முடியாது என்று அடிக்கடி கூறிவந்த அவர், சமுதாயத்தில் தார்மீக மற்றும் சமூக விழிப்புணர்வு தேவை என்றும் குறிப்பிட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777163